Турнір – своеасаблівая школа жыцця. Праца ў калектыве ў складаных сітуацыях і ў сціснутыя тэрміны, неабходнасць паглыбленага вывучэння ўсіх прыродазнаўчых навук на вельмі высокім узроўні, валоданне матэрыялам па ўсіх задачах – гэта толькі частка з таго, з чым так ці інакш прыйдзецца сутыкнуцца ўдзельнікам. Рашэнне нестандартных задач развівае творчы падыход да навуковай дзейнасці, публічныя выступленні надаюць упэўненасці ў сваіх сілах, а конкурсная аснова турніру стымулюе да эфектыўнай дзейнасці ва ўмовах вялікіх інтэлектуальных нагрузак. Навыкі, набываныя пры ўдзеле ў турніры, будуць неацэнныя ў далейшым жыцці любога чалавека. Галоўнай узнагародай у гэтым супрацьстаянні заўсёды будзе праўда, якую ўдзельнікі знойдуць у навуковых баталіях.